Марко Ганчев
Паламарка

chitanka.info

При изкопа за вила

изрових паламарка.

Тук с нея се простила

последната жътварка.

Все пак я запазете,

че може би, дечица,

тук век на век в нозете

е хвърлил ръкавица.

Че оня го събори,

светът не ще заплаче.

Ще жали, че го стори

нерицарски обаче.

1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.